OpenLLM-France/wikimedia huggingface dataset:
# Sandra Newman

Sandra Newman (Boston, Massachusetts, 6 de novembre de 1965) és una escriptora estatunidenca. Té una llicenciatura per la Polytechnic of Central London i un màster per la Universitat d'East Anglia.
La primera novel·la de Newman, The Only Good Thing Anyone Has Ever Done, es va publicar per primera vegada l'any 2002 i va rebre una nominació al premi Guardian First Book Award de 2002. La novel·la presenta una adoptada nord-americana de Guatemala anomenada Chrysalis Moffat i se centra en els esdeveniments de la seva vida i la de la seva família utilitzant un estil inusual que recorda les notes preses durant la composició de la novel·la.
La tercera novel·la de Newman, The Country of Ice Cream Star (2014), es trobava entre els vuitanta títols nominats per al Folio Prize 2015, i entre els vint treballs nominats per al Baileys Women's Prize for Fiction 2015. El relat segueix la protagonista, Ice Cream Fifteen Star, a través d'un futur distòpic dels Estats Units mentre busca una cura per a la malaltia hereditària del seu germà.
La seva quarta novel·la, The Heavens (2019), publicada per Grove Atlantic, explica la història d'una dona que viu a principis del segle XXI, però que torna cada nit en somnis a l'Anglaterra isabelina, on viu com Emilia Lanier, un poeta jueu el cercle de coneguts del qual inclou un poeta obscur anomenat William Shakespeare. The New York Times Book Review ho va anomenar "un híbrid estrany i bonic".
És autora d'una novel·la addicional, Cake (2008); una memòria, Changeling (2010); i una guia de literatura occidental, The Western Lit Survival Kit: How To Read The Classics Without Fear (2012). És coautora de How Not To Write A Novel (2008) i Read This Next (2010).
L'any 2021 s'anuncià que estava escrivint un llibre que segueix el relat de l'obra 1984 de George Orwell des de la perspectiva de la Júlia, l'amant del protagonista Winston Smith. Aquest nou projecte tingué el vistiplau de Richard Blair, patró de la fundació Orwell Society i fill de l'escriptor.

## Referències

* ↑ Interview, "The Times of London Magazine," July 10, 2010.
* ↑ «Sandra Newman Biography». All American Speakers Bureau. [Consulta: 12 desembre 2021].
* 1 2 Jordan, Justine «Tales from the unhappy childhood museum». The Guardian [Londres], 10-08-2002 [Consulta: 16 juny 2018].
* ↑ «Guardian First Book Award 2002». The Guardian [Londres] [Consulta: 16 juny 2018].
* ↑ Flood, Alison «Folio prize reveals 80 titles in contention for 2015 award». The Guardian [Londres], 15-12-2014 [Consulta: 16 juny 2018].
* 1 2 «Baileys women's prize for fiction longlist - in pictures». The Guardian [Londres], 10-03-2015 [Consulta: 16 juny 2018].
* ↑ The Heavens | Grove Atlantic (en anglès).
* ↑ Berg, Laura Van Den «A Heroine Who Lives at Once in Elizabethan England and 21st-Century New York» (en anglès). The New York Times, 27-02-2019 [Consulta: 28 febrer 2019].
* ↑ «Els hereus de George Orwell aproven un nou "1984" amb protagonista femenina». 324, 12-12-2021. [Consulta: 12 desembre 2021].
# Connector modular

Un connector modular és un dispositiu electromecànic usat per a unir terminacions elèctriques i crear un circuit elèctric. Possiblement el connector modular més conegut és el que termina els cables d'un telèfon o d'una xarxa local Ethernet. Originàriament van ser creat els registered jacks per l'organització Federal Communications Commission (FCC) el 1976. Llavors es va crear la normativa TIA/EIA-568 com a connectors modulars en cablejats de dades.

## Tipus de connectors modulars
### 4P4C

* 4 vies amb 4 cables connectats
* Fig.1 Connector 4P4Cs'empra en aparells telefònics analògics. S'anomenen RJ9, RJ10 o RJ22

### 6P6C

* 6 vies amb 6 cables connectats
* S'anomenen RJ11, RJ14 i RJ25.
| Posició | Parell | T/R | ± | RJ11 | RJ14 | RJ25 | Colors del parell trenat | Colors antics | Colors Alemanya | Colors Austràlia |
| 1 | 3 | T | + | | | T3 | blanc/verd | blanc | rosa | taronja |
| 2 | 2 | T | + | | T2 | T2 | blanc/taronja | negre | verd | vermell |
| 3 | 1 | R | − | R1 | R1 | R1 | blau | vermell | blanc | blau |
| 4 | 1 | T | + | T1 | T1 | T1 | blanc/blau | verd | marró | blanc |
| 5 | 2 | R | − | | R2 | R2 | taronja | groc | groc | negre |
| 6 | 3 | R | − | | | R3 | verd | blau | gris | verd |

### 8P8C

* 8 vies amb 8 cables connectats
* S'empren en xarxes locals Ethernet. S'anomenen RJ45 i RJ45S.
| Número | Parell T568A | Parell T568B | Nom 10/100BASE-T | Nom 1G/10GBASE-T | Fil | Color T568A | Color T568B |
| 1 | 3 | 2 | DA+ | DA+ | tip | blanc/verd ratllat | blanc/taronja ratllat |
| 2 | 3 | 2 | DA− | DA− | ring | verd | taronja |
| 3 | 2 | 3 | DB+ | DB+ | tip | blanc/taronja ratllat | blanc/verd ratllat |
| 4 | 1 | 1 | NC | DC+ | ring | blau | blau |
| 5 | 1 | 1 | NC | DC− | tip | blanc/blau ratllat | blanc/blau ratllat |
| 6 | 2 | 3 | DB− | DB− | ring | taronja | verd |
| 7 | 4 | 4 | NC | DD+ | tip | blanc/marró ratllat | blanc/marró ratllat |
| 8 | 4 | 4 | NC | DD− | ring | marró | marró |

## Vegeu també

* Registered jack
* Normes TIA/EIA-568 i ISO/IEC 11801
* Cable categoria 5
* Cable categoria 6

## Referències

* ↑ «Modular Cable and RJ Connector Guide | C2G» (en anglès). www.cablestogo.com. [Consulta: 11 abril 2017].
* ↑ «Definition of: modular connector» (en anglès). www.pcmag.com. [Consulta: 11 abril 2017].
* ↑ «Modular Connectors - Plugs | DigiKey» (en anglès). www.digikey.com. [Consulta: 11 abril 2017].
# Rol (desambiguació)

«Rol» té aquests significats:
* Jocs:
** Joc de rol.
** Videojoc de rol.
* Sociologia: Rol
# Eufèmia de Sicília i de Caríntia

Eufèmia de Sicília (1330 - 1359) fou infanta de Sicília i regent de Sicília (1355-1357), filla de Pere II de Sicília i la seva esposa Elisabet de Caríntia.
El 1355 el seu germà Frederic III fou designat hereu del regne de Sicília a la mort del seu germà Lluís I de Sicília. Eufèmia fou designada regent al mateix temps mentre Frederic III participava en accions contra el Regne de Nàpols.

## Referències

* ↑ «Eufèmia de Sicília i de Caríntia». Gran Enciclopèdia Catalana. Barcelona: Grup Enciclopèdia Catalana.
# Fugloy

Fugloy (Illa dels ocells) és la més oriental de les illes Fèroe situada al nord-est de l'arxipèlag, la més petita d'entre les Illes del Nord (regió de les Fèroe). Amb una àrea d'11,0 km², és muntanyosa, amb tres pics notables: Mikla (420 m), Klubbin (620 m) i Norðberg (549 m). Uns penya-segats de 448 m marquen la costa est.
Té dos poblets: Kirkja a la costa sud i Hattarvík a l'est, totalitzant una població de 38 habitants (2020). Fugloy forma part del grup d'illes anomenades Útoyggjar (illes exteriors o perifèriques en feroès), que tenen en comú la mala comunicació amb la resta d'illes i escassa població.

## Referències

* ↑ «Population 01.01.2020» (en anglès). Statistical Database, 01-01-2020. [Consulta: 18 maig 2021].
* ↑ «Løgtingslóg um at veita stuðul til íløgur í infrakervið á útoyggjum» (en feroès). Lógasavnid. [Consulta: 15 juliol 2019].

## Vegeu també

* Llista de fiords de les Illes Fèroe

## Enllaços externs

* Faroeislands.dk: Hattarvík (informació i fotografies; en feroès, anglès o danès)
* Faroeislands.dk: Kirkja informació i fotografies; en feroès, anglès o danès)
# Rüschegg

Rüschegg és un municipi del cantó de Berna (Suïssa), situat al districte de Schwarzenburg.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Colibrí gorjablanc

El colibrí gorjablanc (Leucochloris albicollis) és una espècie d'ocell de la subfamília dels troquilins (Trochilinae) dins la família dels troquílids (Trochilidae) i única espècie del gènere Leucochloris (Reichenbach, 1854). Habita boscos i matolls del sud-est del Brasil, el Paraguai, Uruguai i nord-est de l'Argentina.

## Referències

* ↑ «Colibrí gorjablanc». Cercaterm. TERMCAT, Centre de Terminologia. Rev. 05/06/2013 (català)
# Rokytov

Rokytov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1414.
# Exemplum

Un exemplum era el nom amb què es designava en la literatura medieval a certs contes que s'utilitzaven per a il·lustrar una opinió, una sentència o ensenyar. Normalment es solien incloure en els sermons, tot i podien anar sols, circulant de forma oral o escrita.
El seu origen es remunta a l'Antiguitat, però al segle xii, durant l'Edat Mitjana, aconsegueix el seu moment de màxima difusió i el seu ús s'estendrà fins ben arribat el segle xviii.
La seva funció és anàloga a la de la paràbola, ja que per una banda, s'usa la narrativa per fer entenedor i accessible un pensament, i per una altra banda es busca donar un reflex instructiu de com actuar correctament en la vida quotidiana.
L'origen dels exemples utilitzats podia ser de procedència molt diversa: alguns provenien de textos religiosos i vides de sants; de textos de l'Antiguitat clàssica; altres eren exemples reals de fets històrics i una altra part eren extrets de la tradició dels relats orientals.
A partir del segle xii van aparèixer obres marc o col·leccions, com El Conde Lucanor, que tenien com a propòsit recollir i difondre els exempla més populars.

## Referències

* ↑ Estébanez Calderón, Demetrio. Diccionario de términos literarios. Madrid: Alianza, 1996, p. 393. ISBN 8420652512.
* ↑ Zamora Calvo, María Jesús. El exemplum y la preceptiva medieval. Madrid: Centro Virtual Cervantes, 2009.
# Gamaliel IV

Gamaliel IV (probablement finals del segle iii després de Crist), també fou conegut com a Gamaliel IV ben Judà II, era el fill del Nasí Judà II, i era el pare de Judà III. Gamaliel IV va ser el president del Sanedrí entre els anys 270 i 290 després de Crist. No obstant això, degut a la persecució de l'Imperi Romà, durant la seva presidència es va eliminar el nom de Sanedrí, i les seves decisions autoritzades es van emetre posteriorment sota el nom de Beit HaMidraix. Al Talmud de Jerusalem, hi ha una història de la humilitat de Gamaliel IV. Quan Abahu li va fer una pregunta sobre la llei, Gamaliel IV va parlar de la seva pròpia ignorància en comparació amb Abahu. Es diu que Hoshaiah va evitar que Gamaliel IV introduís a Síria una sentència referent al delme dels cultius.

## Referències

* ↑ Schechter, Solomon; Bachter, Wilhelm. «Gamaliel IV». Encyclopaedia Judaica.
Amoraïm :
Zugot • Tanaïm • Amoraïm • Savoraïm • Gueonim • Rixonim • Acharonim :
# Pesquera de Duero

Pesquera de Duero és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 534 | 535 | 534 | 535 | 531 | 562 | 541 | 538 | 530 | 533 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | José Luis Matesanz Bocos | UCD | 19/04/1979 |
| 1983 - 1987 | Pablo Rivera de la Cal | A P | 28/05/1983 |
| 1987 - 1991 | Pablo Rivera de la Cal | | 30/06/1987 |
| 1991 - 1995 | Felix Muñoz | | 15/06/1991 |
| 1995 - 1999 | Abel Arranz Matesanz | PP | 17/06/1995 |
| 1999 - 2003 | José Félix Fernández Andrés | [Independent] | 03/07/1999 |
| 2003 - 2007 | José Félix Fernández Andrés | PP | 14/06/2003 |
| 2007 - 2011 | José Félix Fernández Andrés | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Múscul genioglòs

El múscul genioglòs (musculus genioglossus) és un múscul que s'estén des de la barbeta fins a la llengua. El genioglòs és el principal múscul responsable de l'acció de treure la llengua o que sobresurti de la boca. És un múscul extrínsec que té forma de ventall i que forma la major part del que és la llengua. Té l'origen en l'apòfisi geniana superior de la mandíbula; i les seves insercions són l'os hioide i la part inferior de la llengua. El nom deriva de les arrels gregues: geneion (barbeta), i glossa (llengua).
El genioglòs deprimeix i fa que sobresurti la llengua.$^{:991}$ Està innervat pel nervi hipoglòs. Una relaxació dels músculs genioglòs i el geniohioidal, especialment durant el son REM, està implicada en l'apnea obstructiva del son. D'altra banda, els danys perifèrics del nervi hipoglòs pot provocar la desviació de la llengua en la part danyada. L'observació del comportament del múscul genioglòs –es demana al pacient que tregui la llengua–, sovint s'utilitza com un indicador per avaluar la funció del nervi hipoglòs.$^{:992}$

## Imatges

* Superfície interior de la mandíbula. Vista lateral.
* Nervi hipoglòs, plexe cervical i les seves branques.
* Imatges de disseccions
* Múscul genioglòs
* Múscul genioglòs
* Múscul genioglòs
* Múscul genioglòs
* Múscul genioglòs
* Múscul genioglòs
* Múscul genioglòs
* Múscul genioglòs

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 26 gener 2014].
* ↑ Singh, Inderbir. Essentials of anatomy. 2a edició. New Delhi: Jaypee Bros., 2009. ISBN 978-81-8448-461-8.
* 1 2 Drake, Richard L.; Vogl, Wayne; Tibbitts, Adam W.M. Mitchell; illustrations by Richard; Richardson, Paul. Gray's anatomy for students. Pbk.. Philadelphia: Elsevier/Churchill Livingstone, 2005. ISBN 978-0-443-06612-2.
* ↑ Herder et al. (2004) "Risks of general anaesthesia in people with obstructive sleep apnoea" British Medical Journal 329 (7472):955-959
    Aquest article incorpora text de l'edició de l'Anatomia de Gray en domini públic.

## Enllaços externs

* LUC geng
* Genioglossus+muscle al Diccionari d'eMedicine
* RocheLexicon: 25420.000-1 Arxivat 2014-01-01 a Wayback Machine..
* Secció frontal Arxivat 2005-11-13 a Wayback Machine.
# Rüstsatz

Els Rüstsätz (plural Rüstsätze, Kit d'actualització) eren equips de modificació que es podien instal·lar ràpidament en el camp de batalla produïts per a la Luftwaffe durant la Segona Guerra Mundial. S'entregaven en forma de kit, generalment directes del fabricant dels avions, i van permetre modificacions de diversos avions alemanys utilitzats a la Segona Guerra Mundial.

## Variants i codificació

Els Rüstsätze es podrien instal·lar fàcilment i amb poques eines pel personal de terra, a diferència dels Umrüst-Bausätze (abreujat Umbau) que eren millores instal·lades a fàbrica. Es donava també que durant la producció, s'instal·lessin directament els Rüstatze per a satisfer les demandes de la Luftwaffe.
Els Rüstsätze incloïen canons o metralladores addicionals, muntats sovint en góndoles externes, punts d'ancoratge per a bombes i dipòsits, blindatge addicional, sistemes de combustible o diverses actualitzacions del sistema elèctric o ràdio. Els kits estaven numerats R1, R2, R3 i així successivament. Algunes d'aquestes actualitzacions esdevindrien gairebé estàndard per a certs avions.
El Reichsluftfahrtministerium (RLM) (Ministeri de l'Aire del Reich), va decidir identificar un avió equipat amb un Rüstsatz incloent en el seu nom un sufix format per la lletra R seguit d'una numeració progressiva: per exemple els Focke-Wulf Fw 190 A-4 equipat amb el Rüstsatz "R1" portaven la denominació "Fw 190 A-4/R1". De la mateixa manera, s'identificarva un avió equipat amb un particular Umbau mitjançant un sufix format per la lletra U i el número progressiu.
S'anomenaven seguin un codi "/R" però la nomenclatura era sovint confusa, ja que cada tipus d'aeronau de la Luftwaffe - sempre definida pel seu número Reichsluftfahrtministerium RLM 8-xxx - utilitzava la seva pròpia sèrie única dins la sèrie /R (així com els codis /U per als kits Umrüst-Bausatz) Així, el kit "/R2" per a un Messerschmitt Bf 109G corresponia a l'adaptació d'un parell de potents llançadors de coets muntats sota l'ala Werfer-Granate 21 (Wfr. Gr. 21 o BR 21), mentre que el Focke-Wulf 190 utilitzava el "/R6" com a designació per a aquesta mateixa adaptació.
Dels Rüstsätze que es té més documentació són els del Focke-Wulf Fw 190, el Messerschmitt Bf 109 i el Henschel Hs 129

## Referències

* ↑ «L.Dv.T.2129 B-1 B-2/ Bedienvorschrift-Wa, Schusswaffenanlage MK 103». Reichminister der Lufthahrt, 01-01-1944.
* ↑ «L.Dv.T.2129 B-3/, Bedienvorschrift-Wa, Schusswaffenanlage 7,5 cm BK». Reichminister der Lufthahrt, 01-07-1944. Arxivat de l'original el 2019-02-03 [Consulta: 22 març 2020].
* ↑ McNab, Chris, 1970-. Hitler's eagles : the Luftwaffe, 1933-45. Oxford: Osprey, 2012. ISBN 978-1-78096-283-2.
* ↑ Campbell, Jerry L.. Focke Wulf FW 190 in action. Carrolton, Tex.: Squadron/Signal Publications, 1975. ISBN 0-89747-018-4.
* ↑ Nowarra, Heinz J.. Messerschmitt Bf 109 : 1936-1945. West Chester, PA.: Schiffer Pub, 1991. ISBN 0-88740-311-5.
* ↑ Pegg, Martin.. Hs 129 : Panzerjäger!. Burgess Hill: Classic Publications, 1997, ©1996. ISBN 0-9526867-1-6.
# Comforgell

Comforgell és un paratge del terme municipal de Tremp, al Pallars Jussà, dins de l'antic terme de Fígols de Tremp.
Està situat tocar, al sud-oest, del poble de Puigverd, en el contrafort oriental de lo Puiol, el Serrat del Masenc. És al damunt de les Feixes de Puigverd.

## Enllaços externs

* Comforgell al web de l'Institut Cartogràfic de Catalunya
# Ràjab

Ràjab (àrab: رجب, rajab) és el setè mes del calendari musulmà i té 30 dies. El mot ràjab deriva de rajaba, que significa ‘respectar’. Des l'època preislàmica era un mes especialment apreciat, durant el qual s'oferien sacrificis a les divinitats de la Kaba, i amb l'adveniment de l'islam es considera un mes sagrat on lluitar està prohibit, com durant el mesos de muhàrram, dhu-l-qada i dhu-l-hijja.
El dia 27 d'aquest mes, molts musulmans celebren la Nit del Viatge (Isra i Miraj), en la qual, segons la tradició, el profeta Muhàmmad va visitar els set cels en companyia de l'arcàngel Gabriel. En diversos països islàmics aquesta celebració coincideix amb el dia de la festa nacional.

## Dates assenyalades

* 4 de ràjab del 949 AH, naixement de l'emperador mogol Akbar.
* 7 de ràjab, els xiïtes duodecimams fan festa en memòria de l'imam Mussa al-Kàdhim.
* 13 de ràjab, naixement del primer imam xiïta Alí ibn Abi-Tàlib.
* 18 de ràjab, mort d'Abraham (segons la tradició xiïta).
* 22 de ràjab, els musulmans xiïtes de l'Àsia del sud celebren el Koonday.
* 24 de ràjab, victòria dels musulmans a la campanya de Khàybar.
* 27 de ràjab, celebració de la Nit del Viatge.
* 28 de ràjab del 1342 AH (3 de març de 1924), Mustafa Kemal Atatürk va abolir el califat otomà.
* Mesos del calendari musulmà
* muhàrram • sàfar • rabí al-àwwal • rabí al-àkhir • jumada al-ula • jumada al-àkhira • ràjab • xaban • ramadà • xawwal • dhu-l-qada • dhu-l-hijja
# Estibiotantalita

L'estibiotantalita és un mineral de la classe dels òxids que pertany al grup de la cervantita. Rep el seu nom en al·lusió al seu contingut d'antimoni (stibio-) i la seva similitud amb la tantalita.

## Característiques

L'estibiotantalita és un òxid de fórmula química Sb$^3$TaO₄. Cristal·litza en el sistema ortoròmbic. Els cristalls són prismàtics, allargats al llarg de [010], aplanats paral·lelament a [001], poden ser equants, de fins a 12 cm; les cares {001} i {101} són estriades paral·lelament a [010]. La seva duresa a l'escala de Mohs és 5,5. Forma una sèrie de solució sòlida amb l'estibiocolumbita.
Segons la classificació de Nickel-Strunz, la estibiotantalita pertany a «04.De: Òxids i hidròxids amb proporció Metall:Oxigen = 1:2 i similars amb cations de mida mitjana; amb diversos poliedres» juntament amb els següents minerals: downeyita, koragoïta, koechlinita, russel·lita, tungstibita, tel·lurita, paratel·lurita, bismutotantalita, bismutocolumbita, cervantita, estibiocolumbita, clinocervantita i baddeleyita.

## Formació i jaciments

La estibiotantalita és un mineral accessori poc freqüent que apareix en pegmatites complexes de granit. Va ser descoberta al camp d'estany Greenbushes, a la comarca de Bridgetown-Greenbushes (Austràlia Occidental, Austràlia). També ha estat descrita a l'Afganistan, Austràlia, el Brasil, el Canadà, Egipte, Eslovàquia, els Estats Units, Itàlia, el Japó, el Madagascar, Moçambic, Myanmar, Nepal, el Pakistan, Polònia, la República Txeca, Rússia, Sri Lanka, Suècia, la Xina i Zimbàbue.
Sol trobar-se associada a altres minerals com: tantalita, antimoni natiu, microlita, estibiomicrolita, litiofilita, beril alcalí, cassiterita i columbita.

## Referències

* 1 2 3 «Stibiotantalite» (en anglès). Mindat. [Consulta: 7 novembre 2015].
* 1 2 «Stibiotantalite» (en anglès). Handbook. Arxivat de l'original el 8 de maig 2019. [Consulta: 11 febrer 2018].
# Gamalero

Gamalero és un municipi de 837 habitants situat al territori de la província d'Alessandria, a la regió del Piemont (Itàlia).
Limita amb els municipis de Carentino, Cassine, Castellazzo Bormida, Castelspina, Frascaro, Mombaruzzo i Sezzadio.
Pertanyen al municipi la frazione de San Rocco.

## Referències

* ↑ «Statistiche demografiche ISTAT». Arxivat de l'original el 2018-07-16. [Consulta: 11 agost 2018].
# Platanthera bifolia

La platantera bifòlia és una espècie d'orquídia del gènere Platanthera. Es distribueix per tot Europa i pel Marroc.
Als Països Catalans es pot trobar de forma escadussera a bona part del territori de Catalunya, en boscos esclarissats, clarianes, brolles i prats de l'estatge montà. Als Pirineus pot arribar a viure en boscos de l'estatge subalpí. A la regió valenciana és força rara, però hi ha algunes poblacions que es refugien a les muntanyes de Morella o l'Alcalatén.

## Descripció

Fa una tija d'entre un pam i mig metre d'alt, amb 2 o 3 fulles basals amples. Al final apareix una espiga allargada amb 10-25 flors petites, característiques de les orquídies. Són d'hàbits terrestres i plantes vivaces que tenen dos tubercles. Es diferencia de la platantera de muntanya per que els lòbuls de l'antera (una part de l'androceu) són més o menys paral.lels entre si. L'esperó de la flor és més llarg i prim i les flors son més blanques i oloroses. Tota ella és un xic menys robusta que la seva congènere.

## Referències

* 1 2 3 Oriol de Bolòs i Josep Vigo. Flora dels Països Catalans. Barcelona: Ed. Barcino, 1995, p. Vol.IV, pàg.622. ISBN 84-7226-698-2.
* ↑ Iñaki Aizpuru Oiarbide. «Flora ibèrica: gènere Platanthera» (en castellà). [Consulta: 27 març 2024].